প্রত্যক্ষদর্শীরা জানান, দুপুরে লামা টাউন হলের সামনে রিকশা চালিয়ে যাচ্ছিলেন রবিউল। এসময় গরু ব্যবসায়ী মো. বাবলুর গরুর গায়ে রিক্সার সামান্য আঘাত লাগে। এতে দুজনের মধ্যে বাকবিতণ্ডা শুরু হয়। এর একপর্যায়ে বাবলু ও তার সঙ্গীরা রবিউলকে লাঠি দিয়ে আঘাত করেন। এতে অজ্ঞান হয়ে রাস্তার ওপর লুটিয়ে পড়েন রবিউল। স্থানীয়রা দ্রুত তাকে উদ্ধার করে লামা সদর হাসপাতালে নিয়ে গেলে সেখানে কর্তব্যরত চিকিৎসকরা রবিউলকে মৃত ঘোষণা করেন।